## Uredba o Hrvatskom stočarskom selekcijskom centru

### NN 63/1994 (31.8.1994.), Uredba o Hrvatskom stočarskom selekcijskom centru

# VLADA REPUBLIKE HRVATSKE

Na temelju članka 1. stavka 1. Zakona o ovlasti Vlade Republike Hrvatske
da uredbama uređuje pojedina pitanja iz djelokruga Zastupničkoga doma Sabora
Republike Hrvatske ("Narodne novine", broj 94/93) i članka 12.
stavka 2. Zakona o ustanovama ("Narodne novine", broj 76/93),
Vlada Republike Hrvatske je na sjednici održanoj 24. kolovoza 1994. godine
donijela

## UREDBA

### O HRVATSKOM STOČARSKO SELEKCIJSKOM CENTRU

Članak 1.

(1) Ovom se Uredbom osniva Hrvatski stočarsko selekcijski centar (u
daljnjem tekstu(Centar) kao specijalizirana ustanova za poslove selekcije
u stočarstvu i poljoprivredi.

(2) Centar iz stavka 1. ovoga članka posluje pod nazivom: "Hrvatski
stočarsko selekcijski centar", ustanova za poslove selekcije u stočarstvu
i poljoprivredi 3. Sjedište Centra je u Zagrebu.

Članak 2.

(1) Osnivač Centra je Republika Hrvatska.

(2) Centar ima svojstvo pravne osobe s pravima i obvezama propisanim
ovom Uredbom, drugim zakonima i statutom Centra.

(3) Centar se upisuje u sudski registar ustanova.

Članak 3.

(1) Ciljevi su Centra promicanje poslova selekcije u stočarstvu i poljoprivredi.

(2) Djelatnost Centra čine sljedeći poslovi i zadaci:

1. Uvođenje i vođenje središnjeg popisa matičnih grla svih vrsta stoke.

2. Ispitivanje proizvodnih svojstava goveda, svinja, ovaca, koza, konja
(kontrola mliječnosti, rasplodna proizvodnja, testovi i ocjena vanjštine
grla).

3. Obrada uzgojno selekcijskih podataka i izračuni uzgojnih vrijednosti
za sva matična grla stoke.

4. Izdavanje dokumenata o podrijetlu (pedigree) za matična grla stoke
prigodom stavljanja u promet.

5. Zaštita i očuvanje rijetkih i ugroženih pasmina stoke u Republici
Hrvatskoj,

6. Vođenje i koordinacija provedbe uzgojnih programa stoke.

7. Predstavljanje Republike Hrvatske u stočarskim udrugama u svijetu.

8. Organizacija udruga uzgajivača stoke u Republici Hrvatskoj, ustroj
Saveza udruga uzgajivača stoke i organiziranja izložbi stoke.

9. Davanje stručnih mišljenja Ministarstvu poljoprivrede i šumarstva
na području uzgojno stočarske politike u Republici Hrvatskoj.

10. Suradnja sa znanstvenim institucijama na iznalaženju novih uzgojnih
metoda i postupaka koji doprinose uspješnijoj provedbi uzgojnih programa
stoke.

11. Obavljanje uzgoja pojedinih vrsta i pasmina stoke u cilju provedbe
uzgojnih programa i provjere rezultata selekcije te promet kvalitetne stoke.

12. Proizvodnja, dorada i plasiranje poljoprivrednog sjemena i sadnog
materijala.

13. Obavljanje oplernenjivanja, selekcije i introdukcije (uvođenje)
poljoprivrednih kultura.

Članak 4.

(1) Centrorn upravlja Upravno vijeće Centra.

(2) Upravno vijeće Centra čine predsjednik i dva člana.

(3) Predsjednika i članove Upravnog vijeća Centra imenuje i razrješava
Vlada Republike Hrvatske iz redova istaknutih stručnjaka iz područja poljoprivrede,
na prijedlog Ministarstva poljoprivrede i šumarstva.

(4) Predsjednik i članovi Upravnog vijeća Centra imenuju se na vrijeme
od četiri godine.

Članak 5.

Upravno vijeće Centra donosi statut koji potvrđuje Vlada Republike Hrvatske.
odnosno godišnji program Centra i prati njegovo izvršenje. donosi proračun
prihoda i rashoda Centra, odlučuje o svim bitnim pitanjima vezanim uz poslovnu
politiku i ostvarivanje ciljeva Centra. određuje bitna pitanja vezana uz
poslovnu politiku i ciljeve Centra, donosi poslovnik o svom radu. odlučuje
o unapređivanju rada i učinkovitosti poslovanja, kupnji, prodaji ili terećenju
nekretnina u vlasništvu Centra, zaduživanju Centra i odlučuje o drugina
pitanjima utvrdenim statutom Centra.

Članak 6.

(1) Radom Centra rukovodi ravnatelj kojeg imenuje i razrješava Vlada,
na prijedlog Ministarstva poljoprivrede i šumarstva.

(2) Ravnatelj Centra imenuje se na vrijeme od četiri godine.

Članak 7.

Ravnatelj Centra rukovodi Centrom, zastupa i predstavlja Centar i odgovoran
je za njegov rad te u sklopu prava i dužnosti utvrđenih ovom Uredbom organizira
i osigurava zakonito i učinkovito obavljanje poslova iz djelokruga rada
Centra, predlaže Upravnom vijeću Centra donošenje akata iz njegove nadležnosti
i izvršava odluke Upravnog vijeća Centra, te obavlja druge poslove koji
su mu statutom ili drugim aktom Centra stavljeni u nadležnost.

Članak 8.

Prava, obveze i odgovornosti uposlenih u Centru ostvaruju se u skladu
s propisima o radu i kolektivnom ugovoru.

Članak 9.

(1) Centar se osniva sredstvima "P.oljoprivrednog centra Hrvatske"
s p.o., Zagreb. koji prestaje s radom, a njegova društvena sredstva na
kojima je imao pravo raspolaganja postaju sredstva Centra koji kao pravni
sljednik preuzima ta sredstva, prava, obveze i djelatnike.

(2) Sredstva za poslovanje i rad Centar pribavlja obavljanjem vlastite
djelatnosti i iz državnog proračuna.

(3) Ukoliko se poslovanjem Centra ostvari dobit. cjelokupni iznos dobiti
prihod je državnog proračuna.

(4) Centar može stjecati sredstva i iz drugih izvora, donacijama, sponzorstvom
i na drugi način i skladu s propisima i aktima Centra.

Članak 10.

Sva ostala prava i obveze osnivača Centra koja nisu uređena ovom Uredbom,
uredit će se statutom Centra.

Članak 11.

Upisom Centra u sudski registar ustanova dosadašnje poduzeće "Poljoprivredni
centar Hrvatske" s p.p.. Zagreb, Ilica 101, prestaje s radom.

Članak 12.

(1) U roku 30 dana od dana stupanja na snagu ove Uredbe izvršit će se
imenovanje članova Upravnog vijeća Centra.

(2) Upravno vijeće Centra dužno je u roku 60 dana od dana stupanja na
snagu ove Uredbe donijeti Statut i ostale akte potrebne za rad Centra.

Članak 13.

Do imenovanja tijela iz članka 12. stavka 1. ove Uredbe i izbora ravnatelja
Centra, poslove rukovođenja obavljat će dosadašnji direktor"Poljoprivrednog
centra Hrvatske" s ovlastima privremenog ravnatelja iz članka 15.
stavka 1. Zakona o ustanovama.

Članak 14.

Ova Uredba stupa na snagu danom objave u "Narodnim novinama".

Klasa: 320-08/94-01/02

Urbroj : 5030112-94-2

Zagreb, 24. kolovoza 1994.

Predsjednik

**Nikica Valentić, v. r.**

Uredba, NN 63/1994-1116